**PR**

**VISIONER FRA VANDKANTEN**

**Heste, dans, musik og teater skaber liv i sommerlandet.**

Visioner fra Vandkanten er en kulturkaravane fra Møn til Vendsyssel. Rejsen foregår langs med Danmarks vandkant i hestevogne og på visse strækninger også på sceniske flåder. Med i karavanen er skuespillere, fysiske performere, musikere, dansere, kokke, fotografer, filmfolk og bloggere. Undervejs er planlagt fantasifulde forestillinger til lands og til vands, koncerter, workshops og farverige parader gennem de byer karavanen besøger. Det hele foregår i et tæt samarbejde med lokale kulturaktører og ildsjæle.

Visionen er at skabe smukke begivenheder i lokalsamfund med et fællesskab omkring kunst og kultur, og at dokumentere hvordan de mange gode kulturkræfter, er med til at skabe kulturelle fællesskaber i lokalsamfundene. Langt de fleste optrædener er bygget op omkring kulturmøder eller “byttehandler”, hvor de lokale kvitterer for gæsternes forestillinger med fortællinger, musik, catwalk med genbrugstøj, amatørteater, velkomstbyporte, fællesspisning m.m.

Alt foregår udendørs, på gader og torve og især på steder, hvor der ikke almindeligvis er kulturelle begivenheder. Det kan være på stranden, i skoven eller hjemme i folks haver.

Paraderne gennem de mange byer er også et fælles projekt. Dansere og musikere fra Danseteatret NordenFra leder an og rigtig mange lokalekræfter kommer til at medvirke undervejs: børnehaver, efterskoler, højskoler, spejdere, gymnaster, motionister, scatere, rideklubber, motorcykelklubber, veteranbiler og traktorer.

Hestene spændes for vognene d. 12. maj 2021 og karavanen slutter 60 dage senere i Blokhus efter at have rejst 750 km.

Læs mere på [www.visionerfravandkanten.dk](http://www.visionerfravandkanten.dk), hvor ruten er beskrevet. Herfra kan downloades pressefotos. Der ligger også en lille teaser.

Bag projektet står:

Teatret Kimbri v. Gitte Kielberg [www.teatretkimbri.dk](http://www.teatretkimbri.dk) i samarbejde med Danseteatret NordenFra v. Elisabeth Groot [www.nordenfra.dk](http://www.nordenfra.dk) og Performancegruppen Hakkehuset v. Magnus Errboe [www.hakkehuset.dk](http://www.hakkehuset.dk)

Visioner fra Vandkanten er støttet af: Den A.P. Møllerske Støttefond, Drostfonden, Landbrugets Kulturfond, Region Syddanmark, Region Midtjyllands kulturmidler og følgende kommuner: Vordingborg, Guldborgsund, Lolland, Langeland, Svendborg, Fåborg/Midtfyn, Assens, Middelfart, Fredericia, Vejle, Ikast/Brande, Herning, Ringkøbing/Skjern, Holstebro, Struer, Morsøe, Jammerbugt.

Med venlig hilsen

 **Kulturkaravanen Visioner fra Vandkanten**

**kontakt**

Gitte Kielberg, Projektleder, Teatret Kimbri, tlf. 50423513 [www.teatretkimbri.dk](http://www.teatretkimbri.dk)
teatretkimbri@gmail.com

Elisabeth Groot, Danseteatret NordenFra, tlf. 26203119 [www.nordenfra.dk](http://www.nordenfra.dk)
elisabeth@nordenfra.dk

Helle Winther, Hakkehuset PR, tlf. 20868141
[www.hakkehuset.dk](http://www.hakkehuset.dk)
riverart2017@gmail.com